Разчистване на захрастени терени, пасища, ливади с хидравличен мулчер с. Зверино, Враца днес Не е указана Варна | adbgd-serv\nРазчистване на захрастени терени, пасища, ливади с хидравличен мулчерс. Зверино, ВрацаднесНе е указана в града Варна - търсене Услуги при заявка\nРазчистване на захрастени терени, пасища, ливади с хидравличен мулчерс. Зверино, ВрацаднесНе е указана\nТранспортни услуги с Бусгр. Враца, ЦентърднесНе е указана\nТранспорни услуги в Враца и Страната до 1500кг. -Товаро - разтоварна дейност -Извозване на стари мебели -Превоз на битови и строителни отпадъци -Пренасяне на всичко по желание на клиента,покъщнина от апартаменти и къщи. Фирмата работи без почивен ден !\nЧистене на терени гр. Варна, обл. Варна Почистване на терени от храсти и дървета изхвърляне на дървесината подготовка за строеж и продажба. Почистване на запостяли дворове от храсти и дървета. Изпълнение на дадени срокове Гаранция за кач..\n720лв. Услуги с ГОЛЯМ хидравличен КЪРТАЧ - ЧУК монтиран голям Багер.\n720лв. Услуги с ГОЛЯМ хидравличен КЪРТАЧ - ЧУК монтиран голям Багер. Ремонти, строителство Строителни услуги, ремонти гр. Варна, Център днес Услуги с ГОЛЯМ хидравличен КЪРТАЧ - ЧУК монтиран голям Багер. Услуги и други по-малки Къртачи Къртене на скали и големи камъни, събаряне на сгради Разбиване на плочи с арматура, бетон, трегери, ...\nDvd Neo pdx77-e2 divx гр. Враца, Младост днес 20 лв Сгъваем стол гр. Разград днес 29 лв САМО ДО 20 АВГУСТ Adidas Adizero шпайкове гр. Варна днес 70 лв Apollo FS26 Full suspension 26 цола алуминиев велосипед гр. Пловдив днес 180 лв САМО ДО 20 АВГУСТ Adidas Adizero шпайкове гр. Варна днес 70 лв Много добре функциониращо DVD- NEO. Запазено както се вижда на снимките. Без дистанционно. Функционира на 100%. За повече информация, пишете или се обадете. Разгледайте и другите ми обяви.\nMLT66B Rev 1. 5 Захранванегр. Мизия, Врацаднес29 лв\nMLT66B Rev 1.5 Захранване гр. Мизия, Враца днес 29 лв 200-100-TM16P-AH Мейнборд гр. Мизия, Враца днес 26 лв Телевизор GoldStar 20" гр. София, Гео Милев днес 20 лв 4K UHD Smart TV Box X92, Android 7.1, Octa Core 64bit, 3G/32G. Цена 110 лв. гр. Каварна, Добрич днес 110 лв Продавам работещо захранване MLT66B Rev 1.5 свалена от телевизор със пукнат дисплей. Изпращам с Еконт опция преглед и тест.\nLj41-10347aгр. Мизия, Врацаднес11 лв\nLj41-10347a гр. Мизия, Враца днес 11 лв Телевизор Led Smart Tv Finlux 32-FHE-5520 гр. Стара Загора днес 80 лв Проектор Nec VT590 прожектор гр. Кула, Видин днес 320 лв VHS Sharp vc-6v3 гр. Варна, м-т Ракитника днес 12 лв DVD,елит гр. Балчик, Добрич днес 40 лв Буфери от плазмен телевизор 43 инча Самсунг\nLED Подсветка за 16" Techwoodгр. Мизия, Врацаднес10 лв\nLED Подсветка за 16" Techwood гр. Мизия, Враца днес 10 лв 17DB15-1 080605 LF гр. Мизия, Враца днес 10 лв дистанционно за TV Samsung гр. Варна днес 25 лв Телевизор 46 гр. Бургас, Лазур днес 220 лв Продавам работеща LED подсветка за 16" Techwood свалена от телевизор със счупен дисплей. Изпращам с Еконт опция преглед и тест.\nLG 47LW470S на частигр. Бяла Слатина, Врацаднес55 лв\nLG 47LW470S на части гр. Бяла Слатина, Враца днес 55 лв Проектор Nec VT590 прожектор гр. Кула, Видин днес 320 лв Скарт хай енд кабел Van den Hul гр. София, Яворов днес 120 лв Силиконов калъф, протектор за LG Magic Remote, дистанционно гр. Габрово, Младост днес 13 лв Телевизор Finlux 43 инча със счупен екран гр. Варна днес 150 лв Продавам на части LG 47LW470S T-Con 6870C-0358A 2411C1 47LW470S 47LV4500--- 50 лева Power board EAX62865401/8 EAY62169801-70ЛЕВА Mainboard EBT61753852 (EAX64334302)-90ЛЕВА Лед подсветка LC470EUF(SD)(F2)-40лева\nдетегледачкагр. ВарнаднесНе е указана\nДетегледачка съм от 15 години търся да гледам дете от 04.01.2021 г. Гледала съм бебета и до 5 годишни деца . Отговорна и сериозна не пушачка. Става въпрос за гр.Варна без крайните квартали. Тел.за връзка 0884673247.\nNec 403гр. Варна, Възраждане 3днесНе е указана\nNec 403 гр. Варна, Възраждане 3 днес Не е указана КАЧЕСТВЕНО УНИВЕРСАЛНО ДИСТАНЦИОННО УПРАВЛЕНИЕ F-2100+ гр. Левски, Плевен днес 7 лв Новый 2 пульта самовывоз или отправка курьер вотцвпп 79817033781\nКредит от 100 лв до 800 лвгр. ВарнаднесНе е указана\nВЗЕМИ КРЕДИТ И СПЕЧЕЛИ МНОГО ПРЕДМЕТНИ НАГРАДИ И ОТСТЪПКИ: -за хора без доказан доход -хора на трудов договор -пенсионери -с лошо ЦКР Кандидатстваш само с лична карта. Обявата е за град Варна!\nКредитгр. ВарнаднесНе е указана\nЗаповядайте при нас, за да се погрижим за Вашите финанси. Преференциални условия за всеки от Вас. Очаквам Ви! 0879 542 954 052 705 207 Атанасова гр.Варна, бул.Мария Луиза 21А\nПотребителски кредитгр. ВарнаднесНе е указана\nПотребителски кредит за всички работещи по трудов и граждански договор, пенсионери по възрзст и с телк решение. От 18 до 65 години, за гр. Варна и региона\nМиене на прозорцигр. ВарнаднесНе е указана\nАктив Клийн - Професионално миене на прозорци. - Почистването включва измиване на стъклата и дограмата. Актив клийн предлага : - Професионално пране на мека мебел. - Професионално почистване на фурни и електроуреди. - Професионално почистване на бани и мокри помещения. - Професионално почистване след ремонт, наематели и др. Всякакъв вид почистване. https://ldv050.wixsite.com/prane-varna За град. Варна и Област Варна Тел: 0883 361218 Любомир Владимиров\nТв говорители FINLUXгр. ПловдивднесНе е указана\nТв говорители FINLUX гр. Пловдив днес Не е указана Продавам двоен конвертор за сателитна телевизия-работещ перфектно гр. Враца, Център днес 12 лв Декодер STB HD T90, повреден гр. Варна, Левски днес 5 лв Креатив 5+1кембридж уоркс гр. Исперих, Разград днес 50 лв Тв говорители от FINLUX 39"\ntvbg. zamalko pariгр. ВарнаднесНе е указана\ntvbg.zamalko pari гр. Варна днес Не е указана Main Board WK523.4 гр. Карнобат, Бургас днес 20 лв bulsatkom fusion ....0889646332....5lv na mesec......za6meseca.30lv triabva da imate tv box iprilojeniebulsatfusion....0879320997\nКлючар и Автоключар 247 гр. София, Манастирски ливади днес Не е указана\nУслуги със горски мулчер Шумен\nУслуги за разчистване, събаряне и извозване на вещи и отпадъци от къщи!\nОзвучаване гр. Враца днес Не е указана\nСервиз гр. Враца, Бистрец днес Не е указана\nМонтаж на врати гр. Бургас, Изгрев днес 1 лв\nРазчистване на захрастени терени, пасища, ливади с хидравличен мулчер с. Зверино, Враца днес Не е указана Варна


Как да стегна корема? :: BG-Mamma\nКак да стегна корема?\n19 юли 2005, 23:27 ч.\nНаистина вече ми писна, е , омръзна ми да си гледам шкембето Сама не мога да започна-трябва ми нещо като стимул Стига вече, баста Кажете моля как да го направя плоско и стегнато , че отгоре на това и пиърсинг(ох, така ли се пише ) ми се иска.\nСподеляйте, не ме жалете\n# 1 19 юли 2005, 23:37 ч.\nи аз имам същия проблем, не че някога съм имала супер стегнат корем, но след раждане ми остана малко. Ходех на фитнес и наблягах на коремните мускули, НО ходех само 3 месеца, което е нищо. Трябва редовно да се правят коремни преси. Ако някой знае друг метод да го сподели и на мен ми е много интересно.\n# 2 19 юли 2005, 23:46 ч.\nИ при мен проблемът е на дневен ред.\nЗависи каква е причината- дали коремът е от натрупване на мазнини, подуване от лошо храносмилане, отпуснати коремни мускули...\nАз опитвам системен подход- боря се срещу всичко изброено, но резултат още няма. Нещо май не ми достига воля\n# 3 19 юли 2005, 23:56 ч.\nЦитат на: РЕНИ в вт, 19 юли 2005, 23:46\nОх, знам ли ?По скоро според мен са мазнинки , но също така забелязвам , че и малко да хапна, а какво остава да пия нещо било то и вода, и веднага ми се подува и усещам една тежест и въобще немога да се понасям А преди да забременея ядех за 3-ма(без майтап) и никакви ядове, а сега явно трябва все гладна да ходя\n# 4 20 юли 2005, 00:14 ч.\nЦитат на: shoni в вт, 19 юли 2005, 23:56\nСъщият проблем го имам\nОпита ли с разделно хранене?\nА освен това спортът е задължителен ако искаш стегнат корем- коремни преси, лицеви опори, бягане...\nАбе изчела съм много нещо по темата, но проблемът ми си "виси"\n# 5 20 юли 2005, 09:19 ч.\nПърво трябва да се изчистят всички мазнини и после се работи за стягане и релеф.Бих ти препоръчала нисковъглехидратната диета за 2-4 седмици и след това упражнения за стягане\n# 6 20 юли 2005, 09:48 ч.\n1. Диета за изчистване на мазнините.\n2. Всеки ден коремни преси /ако можеш и по 2 пъти на ден още по-добре/. Наблягай на долна и странична преса.\n3. Крем/гел или лосион за стягане /това за да се стегне кожата/.\nМожеш да включиш тичане, въобще всякакво друго физическо натоварване.\nГорните три точки трябва да ги правиш едновременно и да имаш желание и воля. Резултатите са бавни и трябва упоритост. За седмица/две или месец стегнат корем няма да стане\n# 7 20 юли 2005, 10:04 ч.\nНа мен коремът ми е много "стегнат" сутрин преди да хапна или пийна нещо. Но само няколко залъка или глътки са достатъчни да заприличам на бременна в 4-5 месец. Някой ако ми каже това как се оправя, ще го благославям цял живот (дано решението да не е да не приемам нищо )\n# 8 20 юли 2005, 10:37 ч.\nЦитат на: РЕНИ в ср, 20 юли 2005, 10:04\nХраниш ли се редовно?\n# 9 20 юли 2005, 10:49 ч.\nЦитат на: Biby в ср, 20 юли 2005, 10:37\nДа, на често по малко и избягвам течностите по време на ядене. Въпреки това корема ми става като балон\n# 10 20 юли 2005, 11:04 ч.\nНе се отчайвай, какво да кажа аз дето си нося тлъстинките по коремче и сега пухтя с коремни преси, малее, в началото как трудно се правят...\nХапвай повече фибри, овесени ядки, кълнове и наистина коремните преси ще ти помогнат:-) Ама трябва постоянство, бейби:-)\n# 11 20 юли 2005, 11:05 ч.\nshoni опитай с регулавит 2 или с зелен чай, малко помага за корем, поне няма да задържаш течности. А иначе гимнастиката е задължителна, без нея неям ефект, гледам по себе си, с много мъка се прибра моя. Диетата, която са ти предложили е съшо добър вариант, а най-добре е като съчетаеш всичко. Успех мила!\n# 12 20 юли 2005, 13:13 ч.\nСамо искам да допьлня,4е и вьртенето на обрь4 сьщо помага за оформяне на талията и прибиране на корем4ето.Аз диети трудно спазвам,но с удоволствие вьртя обрь4.През зимата дори,когато 4овек не може да ходи толкова 4есто на разходка-това си е сьщо добра алтернатива.Аз винаги го сь4етавам с гледане на телевизия и времето минава неусетно\n# 13 20 юли 2005, 14:48 ч.\nБлагодаря ви момичета!От днес вече се опитвам да спазвам някои условия, като за начало започнах с 20 коремни(повече нъц).\nСпециално питане към Биби(адашката ):каква е тази диетка и повече инфо, ако може за коремните(аз знам един вид и тях си правя-от типа легни-стани с ръце зад тила).\nМикки, благодарско и на теб, но този регулавит не пречи ли на кърмещи\nЦитат на: Orangevo_nebeto в ср, 20 юли 2005, 13:13\nСамо искам да допьлня,4е и вьртенето на обрь4 сьщо помага за оформяне на талията и прибиране на корем4ето\nОще днес отивам до пазара да си купя обръч.Като малка това ми беше един от любимите уреди за спорт\n# 14 20 юли 2005, 17:54 ч.\nЦитат на: shoni в ср, 20 юли 2005, 14:48\nЕ, щом си адашка ще ти кажа\nДиетата - каквато и да е. Добър вариант е НВД-то, но всеки организъм е различен и за това сама трябва да намериш "твойта" диета. Въпроса е да минеш на диета, за да се стопят мазнините, защото дори и да има мускули от долу - те са скрити от сланинките и корема изглежда висящ.\nНормалните си преси работят за горната част на корема /от гърдите до пъпа/ - там не са толкова много мазнините, както под пъпа.\nКоремните преси - за долна преса /демек от пъпа на долу / лягаш по гръб, вдигаш краката /прави/ и след това пускаш бавно на долу, без да ги допираш до земята. 10-15 повторения.\nДруго упражнение /на мен ми е по-неприятно/ - хващаш се за лост да висиш и вдигаш краката на горе /пак прави/.\nСтранична преса - лягаш по гръб, свиваш единия крак и започваш да правиш " легни-стани с ръце зад тила" към свития крак. След това същото, но към другия. Можеш да свиеш и двата /ако ти е по-удобно/ и да редуваш 1 към ляв крак, 1 към десен крак. Правиш колкото можеш повторения.\nНе можах да издиря снимков материал за по-нагледно, но се надявам добре да съм го обяснила\nЕто повече инфо за коремните преси


Под наем, София Манастирски ливади, #129283\nАгенция за недвижими имоти Революшън Естейт има огромното удоволствие да Ви представи двустаен апартамент в ж.к. Манастирски ливади. Намира се в непосредствена близост до търговски обекти, детска градина, автобусни спирки. Ситуиран е на 4-ти жилищен етаж с площ 80 кв.м. Разпределение: входно антре, хол с кухненски бокс и трапезария, спалня, баня с тоалетна, тераса. За максимално удобство на бъдещите си стопани, жилището се предлага напълно обзаведено с абсолютно всичко необходимо за едно щастливо домакинство.\nИнформация за горепосочения имот, може да получите чрез запитване или директна връзка с нас , като ще Ви е необходим следният референтен номер: 129283.


Купи Лесна йога за начинаещи в леглото (2008)\nЛесна йога за начинаещи в леглото (2008)\nКачествените оферти за Лесна йога за начинаещи в леглото (2008) Как са подбрани?\nОще оферти за Лесна йога за начинаещи в леглото (2008)\nЛесна йога за начинаещи в леглото (BKBKZ00683)\nОписание, детайли - Лесна йога за начинаещи в леглото (2008)\n"Йога в леглото" е лесна и предназначена за начинаещи. Упражненията са модифицирани, така че да не затрудняват. Използването на тази книга е възможност още от сутринта да започнеш битката за своя живот, за своя успех, за своето здраве - и физическо и психично. Да бъдеш здрав, е свещено задължение. Така поемаш отговорност за себе си и за своя живот....\nЛесна йога за начинаещи в леглото (2008) пълно описание »


Александър Солженицин — Архипелаг ГУЛАГ (39) — 1918–1956 — Опит за художествено изследване — Моята библиотека\nАрхипелаг ГУЛАГ (39)\nКакто някой къс развалено месо е зловонен не само по повърхността си, но е обвит и с молекулярен зловонен облак, така и всеки остров на Архипелага създава и поддържа около себе си зловонна зона. Това е зона значително по-обхватна от самия Архипелаг — това е зона посредническа, свързваща малката зона на всеки отделен остров с Голямата зона на цялата страна.\nВсичко най-заразно, което възниква на Архипелага — в отношенията, нравите, възгледите и езика на хората, — прониква по всеобщия в света закон през растителните и животинските прегради най-напред в тази предавателна зона и след това вече се разпространява по цялата страна. Именно тук, в предавателната зона, се проверяват и подбират сами елементите на лагерната идеология и култура — достойни да се влеят в общодържавната култура. И когато лагерните изрази отекват в коридорите на новото здание на МГУ или когато някоя независима столичанка изказва досущ лагерен възглед за смисъла на живота — не се учудвайте: това е проникнало дотук през предавателната зона, от крайлагерния свят.\nДокато властта се опитва (а може и да не се е опитвала?) да превъзпита затворниците чрез лозунгите, културно-възпитателната част, пощенската цензура и оперупълномощените, затворниците къде по-бързо превъзпитават цялата страна посредством край-лагерния свят. Бандитският светоглед, подчинил отначало Архипелага, лесно се прехвърля извън него и обхваща общосъюзния идеологически пазар, празен без някаква по-силна идеология. Лагерните нрави, жестокостта в отношенията между хората, безчувствената броня върху сърцето, враждебността към всяка добросъвестно вършена работа — всичко това без усилие покорява крайлагерния свят, а след това се отразява непоправимо и върху целия живот в страната.\nТака Архипелагът си отмъщава на Съюза за своето създаване.\nТака нито една жестокост не ни отминава даром.\nТака скъпо и прескъпо плащаме винаги когато гледаме да минем по възможност по-евтино.\nДа изброяваме всички тези места, селища и паланки, е почти равносилно да повтаряме географията на Архипелага. Нито една лагерна зона не може да съществува в изолация — до нея трябва да има наблизо селище за волнонаемните. Понякога това селище при някой временен дърводобивен лагпункт ще просъществува няколко години и ще изчезне заедно с лагера. Понякога ще пусне корени, ще получи име, селищен съвет, свързващ го път — и ще остане завинаги. А има случаи, когато от тях израстват знаменити градове, такива като Магадан, Норилск, Дудинка, Игарка, Темир-Тау, Балхаш, Джезказган, Ангрен, Тайшет, Братск, Совгаван. Тези селища зреят като циреи не само по затънтените краища на страната, но и върху самото туловище на Русия край донецките и тулските рудници, край торфените находища и селскостопанските лагери. Понякога са заразени и преминават към крайлагерния свят цели райони, както е случаят с Таншаевския. А когато лагерът е инжектиран в тялото на големия град, дори на самата Москва, окололагерният свят съществува вече не като отделно селище, а като отделни хора, които всяка вечер плъзват от него с тролейбуси и автобуси и всяка сутрин се вливат в него отново (предаването на заразата отвън в този случай върви с ускорен темп).\nИма освен това и такива градчета, като например Кизел (на Пермската минна железопътна линия); те са възникнали преди Архипелага, но след това се оказват обкръжени от множество лагери — и така се превръщат в някоя от провинциалните столици на Архипелага. Такъв град лъха целият на лагерно обкръжение, офицерите лагерничари и войниците от охраната го кръстосват надлъж и шир като окупатори; лагерното управление е главното учреждение там; телефонната мрежа не е градска, а лагерна; маршрутите на автобусите свързват до един градския център с лагерите, всичките му жители изкарват прехраната си оттам.\nНай-голямата от тези провинциални столици на Архипелага е Караганда. Тя е създадена и пренаселена от заточеници и бивши затворници, така че стар зек не може да мине по улицата, без да среща непрестанно познати. В Караганда има няколко лагерни управления. А лагерпунктовете са пръснати като морския пясък около нея.\nКои живеят в крайлагерния свят? 1) Коренните местни жители (такива може и да няма). 2) Вохра — военизираната охрана. 3) Лагерните офицери и техните семейства. 4) Надзирателите със семействата си (за разлика от охраната надзирателите водят домашен живот дори когато са на военна служба. 5) Бивши зекове (освободени от този или някой съседен лагер). 6) Разни закъсали — полурепресирани, с „нечисти“ паспорти. (Те като бивши зекове живеят тук не по своя воля, а по декларирано обещание: макар и да не им е посочено точно това място за заточеник, във всеки случай на всяко друго място ще бъдат много по-зле с работата и жилището, а може би и съвсем няма да им позволят да живеят.) 7) Производственото началство. Това са високопоставени хора, едва неколцина за цялото селище (понякога такива също може да няма). 8) В същинския смисъл обърналите го на слободия, надомъкнали се откъде ли не: я прилепили се към някого, я пропаднали съвсем или търсещи леки печалби. Те знаят, че по тези отдалечени залутани места могат да работят три пъти по-зле, отколкото в метрополията, и да получават четворно по-големи заплати: за работа отвъд Полярния кръг, за отдалеченост, за битови неудобства, пък и да си присвояват труда на затворниците. Освен това мнозина идват на доброволни начала, по договори и с право на пътни. За умеещите да промиват злато от производствените наряди крайлагерният свят е направо Клондайк. Тук идват да постъпват на работа с фалшиви дипломи, пристигат авантюристи, мошеници, изнудвачи. Изгодно им е тук и на тези, които се нуждаят безплатно от чужда глава (геолозите зекове ще извършат теренните наблюдения за полуграмотния геолог, ще ги обработят и ще направят изводите, а после той може да защити и дисертация в метрополията). Тук житейската вълна захвърля неудачниците и просто непоправимите пияници. Тук пристигат след рухването на семейството или за да се скрият от изплащане на детските издръжки. Ще срещнете тук и току-що завършили техникумите млади хора, които не са успели при разпределението благополучно да се измъкнат. Но от първия ден след пристигането си те започват да търсят начини за завръщане в цивилизования свят и ако не успеят да се измъкнат до една година, то до две — непременно. Но сред каращите го на слободия, сред слободняците, ще срещнете и съвсем друг разряд: вече на възраст хора, десетки години изкарали в крайлагерния свят и до такава степен станали част от самия него, че друг по-добър не им и трябва. Закрие ли се техният лагер или началството престане да им плаща онова, което те искат да получат, заминават, но непременно в друга такава крайлагерна зона, друг живот те не могат и да си представят. Такъв беше и Василий Аксентиевич Фролов, знаменит пияница, шмекер и „знатен майстор на отливки“, за когото би могло много нещо да се разкаже, но вече съм го описал в една своя пиеса. Той нямаше никаква диплома, а и майсторлъка си съвсем го беше занемарил с пиянството си, но по-малко от 5000 дохрушчовски рубли на месец не получаваше.\nВ най-общ смисъл думата слободняк означава всеки свободен, тоест още невкаран в затвора или вече излязъл на свобода гражданин на СССР, ще рече всеки гражданин от прилагерния свят. Но най-често тази дума се употребява на Архипелага в тесен смисъл: слободняк е този свободен гражданин, който работи в една производствена зона със затворниците. Ето защо работещите тук от групите (1), (5) и (6) са също слободняци.\nСлободняците ги вземат за технически ръководители, майстори, завеждащи складове и нормировчици. Назначават ги също на длъжности, на които използуването на затворници би затруднило много конвоирането: шофьори, каруцари, експедитори, трактористи, багеристи, скреперисти, електроспециалисти по съобщителната техника, нощни огняри.\nТези слободняци от втора категория, прости работяги като зековете, мигом и без церемонии се сдружаваха с нас и вършеха всичко, което се забраняваше от лагерния режим и наказателния закон: с готовност вземаха и пускаха писмата на зековете в „свободните“ пощенски кутии на селището; продаваха задигнатите от зековете в лагера дрехи на свободния битпазар, слагаха в джоба спечелените пари, а на зековете носеха нещо за плюскане; заедно със зековете разграбваха и производството; внасяха тайно в производствената зона водка. (При строгата проверка на портала спускаха малки шишенца водка със засмолени гърла в бензиновите резервоари на колите. Ако дежурните на портала я откриваха и там, не следваше все пак никакъв рапорт до началството: вместо това комсомолците, охраняващи портала, предпочитаха да изпият сами трофейната водка.)\nА там, където е възможно работата на затворниците да се запише на името на слободняците (десетниците и майсторите също записват на свое име изработеното от тях), няма начин това да не се направи: нали и бездруго работата, записана на името на затворника, отива на вятъра, за нея не плащат пари, а дават само дажбения хляб. Така след отмяната на купонната система нарядът за зековете се прекратява само формално, колкото да не възникват неприятности, а работата се поема от волнонаемните. С възнаграждението от свършената работа слободнякът и сам има за ядене и пиене, а и своите зекове подхранва.\nГолямата изгода от работата в крайлагерния свят личеше и по слободняците в московските лагери. У нас на Калужка застава през 1946 г. имаше двама волнонаемни зидари, един мазач и един бояджия. Те се водеха към нашия строеж, ала почти не работеха, защото не можеха да изкарат от обекта големи пари; нямаше надбавки и обемите бяха предварително измерени: измазването на един квадратен метър струваше 32 копейки и беше невъзможно да минеш метъра по половин рубла или да запишеш три пъти по-голям метраж, отколкото е фактическият на стаята. Но първо, нашите слободняци отмъкваха от обекта цимент, бои, безир и стъкла, второ, целият 8-часов работен ден го избутваха на лежачка, а вечер и в неделя се залавяха за главната ей работа — незаконна, частна, и там изкарваха своето. За същия квадратен метър замазка вземаха вече от частното лице не 32 копейки, а десетачка, и за една вечер изкарваха по двеста рубли.\nНали и Прохоров казва: „Парите — и те са вече двуетажни.“ Кой на Запад ще ти каже какво значи „двуетажни пари“. Един стругар през войната получаваше чисти без удръжките 800 рубли на месец, а хлябът струваше 140 рубли. Излиза, че не изкарва за месеца дори за купонната си дажба хляб — тоест не може да донесе за цялото си семейство и 200 грама хляб на ден! А между другото я караше прилично… Плащаха с открита наглост на работниците нереални заплати и им предоставяха да се домогват до „втория етаж“. И този, който плащаше луди пари на нашия мазач за една вечер, също от нещо и някъде изкарваше своя „втори етаж“. Така тържествуваше социалистическата система, само че на книга. Предишната — жизнеспособна, гъвкава — не умираше нито от проклятията, нито от прокурорските преследвания.\nТака че, в общи линии, не можем да наречем враждебни отношенията между зековете и слободняците, а по-скоро дружелюбни. При това тези пропаднали, полупияни, разорени хора се вслушваха по-човешки в чуждата мъка, бяха способни да проумеят злочестината на затворника и несправедливата му присъда. Което, по силата на длъжността си, офицерите, надзирателите и охраната не искаха да знаят, непредубеденият човек го виждаше такова, каквото е.\nПо-сложни са отношенията на зековете с десетниците и майсторите на цеховете. Като „командири на производството“ те са поставени да изцеждат силите на затворниците и да ги пришпорват. Но отговарят и за хода на самото производство, а то невинаги може да върви в директна вражда със зековете: не всичко се постига с камшик и глад, туй-онуй е по доброволно съгласие, по склонност, по съобразителност. Имат успех само онези десетници, които се разбират с бригадирите и с най-добрите майстори от затворниците. Самите десетници, освен че са пияници, разпуснати и отровени от постоянното използуване на робския труд, са и неграмотни, не познават ни най-малко или съвсем зле своето производство и поради това са още по-зависими от бригадирите.\nА колко интересно само се преплитат тук понякога руските съдби! Идва пиян преди празника десетникът на дърводелците Фьодор Иванович Муравльов при бригадира на бояджиите Синебрюхов — отличен майстор, сериозен, стабилен млад мъж, който излежава вече десетата си година, и се обръща към него с пълно откровение:\n— Е, какво? В пандиза си сега, нали, кулашко копеле? Баща ти цял живот е орал земята и добитък е гледал — мислел е на оня свят да го носи. И къде е сега? Умрял е като заточеник, нали? А и тебе те е накиснал да лежиш! Нее, моят баща беше къде по-умен: той от самото начало пропиваше всичко до шушка, в къщата с трън да завъртиш, нямаше какво да закачиш, в колхоза една кокошка не е предал, защото беше гол-голеничък — и веднага бригадир. А аз като него жуля водката и не знам какво е грижа.\nИ наистина беше прав: след като излежи присъдата си, Синебрюхов ще иде на заточение, а Муравльов е председател на строителния комитет.\nВярно, че техническият ръководител Буслов не знае как да се отърве от този председател на строителния комитет и десетник (това е невъзможно: назначава ги отдел „Кадри“, който много често подбира по симпатии безделници или некадърници). Техническият ръководител отговаря с джоба си за всички материали и за фонда работна заплата, а Муравльов, дали по неграмотност или от простодушие (той съвсем не е лош момък и затова бригадирите гледат все с нещо да му се отчетат), прахосва същия този фонд, подписва необмислени наряди (бригадирите ги попълват сами), приема зле свършената работа, след което всичко трябва да се разтуря и да се започва отново. Буслов не би имал нищо против да му сменят такъв десетник с някой инженер от зековете, дето е поставен да работи с кирката, ама отдел „Кадри“ не позволява такова нещо от бдителност.\n— Е, хайде, говори: с колко дълги трегери разполагаш сега на обекта?\nМеравльов тежко въздиша:\n— Стеснявам се засега да ви кажа точно…\nКолкото по-пиян биваше Муравльов, толкова по-дръзко разговаряше с техническия. Тогава Буслов намисли да го обсади с писмени нареждания. Без да скъпи времето си, той даваше в писмена форма всичките си нареждания до него (като подшиваше копията в отделна папка). Тези нареждания, естествено, не се изпълняваха и нарастваше страшно дело. Но не губеше самообладание и председателят на строителния комитет. Той намираше отнейде половин измачкан лист от тетрадка и в продължение на половин час с изплезен език редеше мъчително и разкривено:\n„довеждам до вашето сведение за Това че всички механизми които ги има за дърводелските работи са в не изправен вид тоест в Лошо състояние и изключително не работят“.\nТехническият ръководител е вече друга степен на производственото началство, за затворниците — постоянен потисник и постоянен враг. Техническият не влиза с бригадирите нито в дружески отношения, нито в сделки. Той реже нарядите им, разобличава тяхната тухта (доколкото му стига умът) и винаги може да накаже бригадира и всеки затворник чрез лагерното началство.\n„До началника на лагпункта, другаря лейтенант…\nМоля да накажете най-строго (желателно — в карцер, но с извеждане на работа) бригадира на бетонджиите з/к Зозуля и десетника з/к Орачевски за това, че са отлели плочи с по-големи от указания размер, което е довело до преразход на бетон.\nСъщевременно ви съобщавам, че по същото време в разговор с мен по повод записването на обема на работите за наряда з/к бригадир Алексеев нанесе обида на десетника другаря Тумаркин, като го нарече магаре. Такова поведение на з/к Алексеев, подронващо авторитета на волнонаемното ръководство, считам за крайно нежелателно и дори опасно и моля да вземете най-решителни Мерки, включително до отправяне в етап.\nСтарши технически ръководител Буслов“\nСамият Буслов при друг случай нарича същия този Тумаркин магаре, но затворникът бригадир заслужава етапа според цената си.\nТакива бележчици Буслов изпращаше, кажи-речи, всеки божи ден до лагерното началство. Той виждаше в лагерните наказания най-големия производствен стимул. Буслов беше от категорията на производствените началници, които са се вживели в системата на ГУЛАГ и са се пригодили към средствата, с които трябва да се действува тук. Така можеше да го чуете и на съвещанията: „В работата си имам дълъг опит със зековете и не ме плашат заплахите им да ме пречукат с някоя тухла.“ Но съжаляваше, че гулаговските поколения вече не са същите. Хората, попаднали в лагера след войната и след Европа, били някак си непочтителни. „А ето, през 1937 г. например, беше просто приятно да се работи. При влизането на волнонаемния зековете непременно ставаха на крака.“ Буслов знаеше и как да преметне затворниците, и как да ги прати на опасните места, никога не щадеше нито силите им, нито стомасите им, нито толкова повече самолюбието им. Дългонос, дългокрак, с жълти американски половинки обувки, получени чрез ЮНРРА за нуждаещите се съветски граждани, той вечно се носеше по етажите на обекта, защото знаеше, че иначе по всичките му кътчета и кьошенца ленивите мръсни същества зековете ще седят, ще лежат, ще се греят, ще се пощят от въшките и дори ще се съвкупяват въпреки разгара на късия десетчасов работен ден, а бригадирите ще се тълпят в нормировъчната стая и ще пишат в нарядите тухта.\nИ от всички десетници той се доверяваше отчасти единствено на Фьодор Василиевич Горшков, хилаво старче с щръкнали посивели мустаци. Горшков отбираше вещо от строителство, познаваше и своята работа, и тази на съседния участък, а главното необичайно за другите слободняци негово качество беше, че се чувствуваше искрено заинтересован от изхода на строителството: не користно като Буслов (Ще му удържат или ще има премиални? Ще го смъмрят или ще го похвалят?), а вътрешно, както ако строеше цялото това огромно здание за самия себе си. Пиеше също с мярка, без да зарязва заради това строежа. Но имаше и един голям недостатък: не пасваше някак на Архипелага, не вземаше страха на затворниците. Също обичаше да ходи по обекта и да оглежда работата сам с очите си, но не се носеше като Буслов, не проверяваше кой го заблуждава, а обичаше да поседи с дърводелците върху мертека, със зидарите върху градежа, с мазачите до кофата с разтвора и да побъбри. Понякога черпеше затворниците с бонбони — това беше нещо необикновено за нас. И на стари години страшно го влечеше една работа — да реже стъкла. Винаги носеше в джоба си елмаз и стига да видеше, че режат наблизо стъкло, започваше да цъка, че не го вършат както трябва, отстраняваше стъкларя и се заемаше да го реже сам. Буслов замина за един месец в Сочи и Фьодор Василиевич го замести, но категорично отказа да се нанесе в кабинета му, а си остана в общата стая на десетниците.\nПрез цялата зима Горшков ходеше със староруска къса поддьовка. Яката й беше вече проскубана, но иначе изглеждаше отлично. Станало веднъж дума, че я носел вече тридесет и втора година, а преди това още няколко години баща му я навличал по празници — и така се разбра, че баща му Василий Горшков бил държавен десетник. Тогава чак стана ясно на всички защо Фьодор Василиевич толкова много обича камъка, дървото, стъклото и боята: от малък е раснал по строежите. Но макар че тогава са наричали десетниците държавни, а вече не им викат така, държавни са именно сега, а преди са били артисти.\nФьодор Василиевич и сега хвалеше стария ред:\n— Че какво е днес техническият ръководител? Няма право да прехвърли дори копейка от едно разходно перо в друго. А навремето ще дойде предприемачът при работниците в събота. „Как, момчета, преди или след банята?“ — „След това, след това, бай-но!“ — „На ви тогава пари за банята, а оттам ви искам в тази и тази кръчма.“ Момчетата след банята вкупом се юрват в кръчмата, а той вече ги чака там с водката, с мезетата му, със самовара… Да те видим няма ли да работиш в понеделник както трябва.\nЗа нас сега всичко това си има име, не може ни заблуди, било изнурителна система, безсъвестна експлоатация, игра с низките инстинкти на човека. И почерпката с мезето не е възмездявала силите, изстисквани от работника през следващата седмица.\nА хлябът, клисавият хляб, подхвърлян ти от равнодушните ръце през прозорчето на хлеборезачницата — нима тази хлебна дажба струва повече?…\nВсички тези осем категории свободни жители се варят и блъскат върху тясното пространство на окололагерната педя земя: от лагера до гората, от лагера до блатото, от лагера до рудника. Осем различни категории, различни по ранг и по класа, и всички трябва да се сместят в това вонящо тясно селище, всички са помежду си другари и пращат децата си в едно и също училище.\nТакива другари са, че двама-трима тукашни магнати витаят над всички останали като светци в облаците (в Екибастуз — Хишчук и Карашчук, директорът и главният инженер на тръста, ама и едни имена, не можеш ги докара така и нарочно да си ги измислял). А по-надолу, строго разделени, строго спазващи преградките, следват началникът на лагера, командирът на конвойния дивизион, другите чинове на тръста, офицерите в лагера и офицерите от дивизиона и някъде директорът на ОРС, и някъде директорът на училището (но не и учителите). Колкото по-нагоре, толкова по-ревниво се съобразяват с тези преградки, толкова от по-голямо значение е каква жена при кого може да иде да лющи семки (те не са княгини, не са графини, така че толкова по-внимателно гледат да не подронят своя престиж). О, тази обреченост да живееш в един тесен свят далеч от другите нормално уредени семейства в удобните просторни градове! Тук всички ви познават и не можете да идете на едно кино, да не се злепоставите, да не говорим за магазина (толкова повече, че най-доброто и в най-пресен вид ще ви се достави вкъщи). Дори да отглеждаш прасенце е неприлично: нима не е унизително за жената на такъв и такъв да го храни собственоръчно? (Ето защо е нужна и прислугата от лагера.) А и колко е трудно в няколкото стаи на селищната болница да се изолираш отделно от дрипльовците и нехранимайковците и да легнеш сред прилични съседи. А се налага и милите ти дечица да седят на един чин с не знам какви си.\nНо по-надолу тези преградки бързо загубват своята отчетливост и значение, не се намират вече желаещи да ги следват придирчиво. По-надолу категориите неизбежно се разместват, срещат се помежду си, осъществяват покупко-продажби, тичат да се нареждат по опашките, влизат в разправии около разпределянето на профсъюзните подаръци под елхата, не гледат до кого ще седнат в киното — дали до истински съветски хора или до съвсем недостойни за това звание.\nДуховни центрове на такива селища са главната Чайна в някоя прогнила барака, пред която се трупат камиони и откъдето излизат и се пръсват по цялото селище дерящи гърлата си в безсрамни песни, оригващи се и преплитащи крака пияници; сред също такива локви и кал до колене се намира и вторият духовен център — Клубът, застлан с люспи от семки, с нацвъкан от мухи миналогодишен стенвестник, с непрестанно пращящ репродуктор над вратата, с псувни по време на танците и с вадене на ножове след кинопрожекцията. Стилът на тукашните места е „не излизай в късните часове и тръгнеш ли с момиче на танци, пъхни за по-сигурно някоя подкова в ръкавицата си“. (Е, ако става дума за момичетата, тук има и такива, от които седем момци ще се разбягат.)\nТози клуб е страшно изпитание за офицерското сърце. Естествено, че за офицерите е абсолютно недопустимо да ходят на танци в такъв хамбар и сред такава публика. Тук идват през отпуските си войниците от охраната. Но лошото е, че младите бездетни офицерски жени също се съблазняват да идват, и то без мъжете си. И какво излиза? Че те танцуват с войниците! Обикновените войници обгръщат гърбовете на офицерските жени и чакай след всичко туй от тях утре безпрекословно подчинение. Все едно, че са на равна нога, а каква армия ще устои при това положение? Видели се в несъстояние да озаптисат своите жени, офицерите прибягват до забрана за войниците да ходят на танци (да прегръщат по-добре жените им ония мръсни слободняци). Но така се внася пукнатина в стройното политвъзпитание на войниците: че всички ние сме щастливи и равноправни граждани на съветската държава, а нашите врагове, тъй да се каже, са зад телената мрежа.\nПрилагерният свят крие много такива сложни напрежения и противоречия между неговите осем категории. Примесени в ежедневието си с репресирани и полурепресирани, честните съветски хора не пропускат да ги упрекнат и да ги поставят на място, особено ако се касае за получаване на стая в някоя новопостроена барака. А надзирателите с униформата си на служители от МВД претендират да са нещо повече от обикновените хора на свобода. А непременно ще се намерят и жени, корени от всички за това, че без тях самотните мъже биха пропаднали. А има и жени, които искат да си намерят мъж за постоянно. Такива застават пред портала на лагера, когато научат, че ще има освобождаване, и хващат за ръкава съвсем непознатите им мъже: „Ела при мен! Ще има къде да се приютиш, ще те стопля. Костюм ще ти купя! А и къде ще идеш? Нали пак ще те върнат тука!“\nА селището освен това е под оперативно наблюдение, то си има своя кум и своите куки, и ти вадят душата: кой бил приемал от зековете писма за пощата, кой бил продавал униформено облекло зад бараката?\nИ, естествено, най-малко от където и да било в Съюза жителите на окололагерния свят могат да имат усещането за законност или да гледат на своята стая в бараката като на своя крепост. На едни паспортите са подправени, други изобщо нямат такива, трети сами са бивши лагерници, четвърти имат семейства, така че всички тези независими разконвоирани граждани са още по-послушни от затворниците пред човека с пушка, още по-безропотни пред човека с револвер. Зърнат ли такива, те не само не вдигат гордо глава — „нямате право!“ — а се присвиват и гледат само как да се проврат.\nИ това усещане за безконтролната власт на щика и на мундира толкова уверено се рее над просторите на Архипелага с целия му окололагерен свят, до такава степен се предава на всеки, престъпващ този край, че и една съвсем свободна жена (П-чина), която бърза по красноярския път с момиченцето си за среща с мъжа си в лагера, позволява по първото искане на сътрудниците на МВД в самолета да бъде обискирана, а момиченцето й съблечено голо. (Оттогава дъщеричката й постоянно плаче само като види Сини фуражки.)\nНо ако се намери някой, който да каже сега, че няма нищо печално от тези крайлагерни места и че крайлагерният свят е клоака, ще му отговорим: зависи за кого.\nЕто например за отмъкване на чужд елен в тайгата якутът Колодезников получава през 1932 г. тригодишна присъда и съгласно правилата на дълбокомислените прехвърляния бива изпратен от родната Колима да отбива наказанието си край Ленинград. Отбил го и на семейството си отнесъл ярки платове и въпреки това дълги години още се оплаква на земляците си и на зековете, пристигнали от Ленинград:\n— Ех, ама скука е там при вас! Ох, за никъде!…\n Отмина Сталиновата епоха, духнаха различни топли и студени ветрове, а мнозина бивши зекове така и не напускат окололагерния свят, своите мечешки бърлоги, и имат право. Там са поне полухора, докато в централните части на Съюза не ще бъдат и такива. Те ще останат там до края на живота, децата им ще се приспособят към условията като коренни жители. — Б.а. ↑\n Равняващи се на 500 рубли след паричната реформа от 1961 г. — Б.пр. ↑\n Мъжка връхна дреха, надиплена в кръста. — Б.пр. ↑\n Отдел за снабдяване на работниците, понякога на по-високо равнище, отколкото за останалото население. — Б.пр. ↑


Красимир Коев: Маркетолозите и търговците са длъжници на винарския бранш — Agrozona.bg\nЛилия Александрова ПУБЛИКУВАНО НА 27.02.2020 15:00\nРазнообразяване на пазарите за вино препоръча директорът на ИАЛВ\nГоляма част от едрите производители на грозде и спиртни напитки от него в България разчитат на големите търговски вериги, за да продават продукцията си. Това обаче не е достатъчно, за да имат стабилен пазар. Необходимо е разнообразяване на пазарите на гроздови спиртни напитки, посочи изпълнителният директор на агенцията по лозата и виното (ИАЛВ) Красимир Коев по време на заседание на парламентарната комисия по земеделие и храни, на което производители и преработватели на грозде представиха проблемите в сектора.\nЗа да се стимулира развитието на лозаро-винарския сектор, необходимо е да се увеличат продажбите, според Красимир Коев. Българските винпроми далеч не са задръстени от вино, отбеляза той в отговор на твърдение от страна на бизнеса за застояли количества. „През тази година във винарските предприятия имаме запаси от 92 млн. литра и през предната година също бяха около 90 млн. литра. Всяка година през септември ние минаваме на проверка и проверяваме колко са запасите.“, обясни директорът на ИАЛВ.\n„Пазарите на български спиртни напитки не са само големите търговски вериги. Лесно е да стовариш продукцията си на един склад, но трябва да се търсят пазари и навън“, посочи Красимир Коев. Към момента субсидията за промоция на български гроздови спиртни напитки е 80%, но няма голям интерес към нея. „Ние ви осигуряваме средствата, вие дайте новата визия за сектора“, обърна се той към производителите и допълни, че според него досега държавата е предоставяла пожеланата от бранша подкрепа. „Субсидията за засаждане на нови лозя във Франция и Италия е 50%, а в България е 75%. Промоцията е 50% при тях, при нас е 80%. Застраховката при нас е с 80% субсидия. Смятам, че сме дали възможност да се възползваме от тези средства. Маркетолозите и търговците са длъжници на бранша“, посочи Красимир Коев.\nПарламентът на Нидерландия отхвърли споразумението между ЕС и Меркосур


Незрящата изобретателка и "интелигентният" куфар на бъдещето | webcafe.bg\nНезрящата изобретателка и "интелигентният" куфар на бъдещето\n08.12.2018, 18:22 (обновена 10.12.2018, 11:35)\nЧиеко Асакава разработва технологии за благото на другите хора с увредено зрение.\nПриказката на слепия футболен треньор\nГрубо пресметнато, Бразилия има население от малко над 200 милиона души, десетки хиляди отбори и милиони футболисти. За такъв мащаб става дума. Силва обаче е единственият сляп треньор! Отборът му пък е най-успешният в местната лига има 5 титли в рамките на 30 години.\nЧиеко Асакава остава без зрение едва 14-годишна след инцидент в плувен басейн. Това обаче не я спира през последните три десетилетия да работи за създаването на технологии, които да преобразят живота на хората с увредено зрение.\nКогато се захваща с това, не е имало подобни асистиращи технологии. Родената в Япония д-р Асакава нито е можела да чете сама нужната й информация, нито е можела да се придвижва без придружител.\nТези "болезнени изживявания" я насочват по пътя й – започва обучението си с курс по информатика за незрящи, скоро след него започва работа в IBM. И докато завършва докторантурата си, същевременно става един от първите хора, които се опитват да подобрят условията за достъпност в голямата компания.\nАсакава стои зад ранните дигитални брайлови иновации и създава първия практически браузър "уеб към говор". Тези браузъри, които помагат на хората с увредено зрение, са разпространени в наши дни, но преди 20 години не е било така. Тогава Асакава дава на незрящите потребители на мрежата в Япония достъп до повече информация, отколкото са имали преди.\nДнес тя и е член на IBM Fellow – престижна група, от която до момента петима души са получили Нобелови награди.\nА заедно с други технолози японката опитва да използва възможностите на изкуствения интелект (ИИ), за да създаде още полезни инструменти за хората с увредено зрение.\nЕдно от нещата, разработени от д-р Асакава, е NavCog – приложение за смартфон, което се управлява с глас и помага на незрящи да се ориентират в сложни локации на закрито.\nСпециални Bluetooth сигнални точки се инсталират на всеки 10 метра в закрития терен, за да създадат негова карта. Данните от тези сигнални точки се събират, за да изградят "пръстов отпечатък" на определено местоположение.\nСъбирането на големи обеми данни създава по-детайлни карти, отколкото е възможно в приложения като Google Maps, които не работят в локации на закрито и не могат да осигурят нивата на детайлност, от които се нуждаят незрящите и хората с увредено зрение.\nТехнологията NavCog в момента е в пилотен етап като е достъпна на няколко места в САЩ и едно в Токио. IBM обаче твърдят, че са близо до това да направят приложението достъпно за обществеността.\n70-годишната Кристин Хънсингър и нейния съпруг Дъглас (65-годишен) са незрящи. Изпробвали са NavCog в хотел в техния град по време на конференция за хора с увредено зрение. Усещането е било сякаш отново имат контрол над положението си.\nГжа Хънсингър използва други приложения, които ѝ помагат да се ориентира и справя с трудности, но по нейните думи, въпреки че се е налагало да използва белия си бастун наравно с NavCog, технологията ѝ е дала по-голяма свобода да се придвижва на непознати места.\nСъпругът й е на същото мнение. Според него приложението на д-р Асакава е "премахнало догадките" при ориентирането в закрити пространства. Освен това дава и онова освобождаващо чувство да се движиш независимо, без чужда помощ.\nСледващото голямо предизвикателство на Асакава е "куфарът с изкуствен интелект" - лек навигационен робот.\nТой насочва незрящите хора в сложната обстановка на летищата, например, като осигурява инструкции и полезна информация за отложени полети и сменени гейтове.\nКуфарът е с вграден мотор, така че може да се движи самостоятелно, и камера, която може да разпознава съдържанието на изображения и чрез тях да идентифицира местоположението. Освен това може да измерва разстоянието до всичко около себе си и човека, който придружава, чрез "Лидар" – лазерна технология за дистанционно получаване на информация за отдалечени обекти.\nА когато трябва да се изкачват стълби, куфарът инструктира потребителя да го пренесе.\nЦелта е роботът да стане по-малък, по-лек и по-евтин, тъй като сегашният прототип е "доста тежък". IBM се стремят да направят следващата версия по-лека и се надяват тя в крайна сметка да може да съдържа поне лаптоп. Замисълът е проектът да бъде пилотно въведен в Токио през 2020 г.\nСамата Асакава иска да може да се наслаждава на пътуванията си сама и без помощ. Заради това фокусира усилията си върху ИИ куфара.\nИзкуствен интелект за "социално благо"\nВъпреки амбициите си, IBM изостават спрямо Microsoft и Google в нещата, които понастоящем предлагат на хората с увредено зрение.\nMicrosoft са отделили 115 милиона долара за програмата си "ИИ за благото на други" и 25 милиона за инициативата си за ИИ за достъпност. Например Seeing AI - говорещо приложение за камера - е централна част от работата им в областта на достъпността.\nПо-късно тази година предстои Google да представят публично приложението си Lookout, първоначално предназначено за Pixel смартфони, което ще обяснява какво вижда и ще насочва хората с увредено зрение около конкретни обекти.\nСпоред Ник Маккуайър, директор по ИИ изследвания в CCS Insight, хората с увреждания биват пренебрегвани, когато става дума за разработка на технологии. По негови думи обаче това се променя през последната година, тъй като големите технологични фирми се стараят все повече да инвестират в ИИ приложения, които "подобряват социалното благосъстояние".\nМаккуайър очаква още неща да се случват в тази област, в това число от Amazon, които имат сериозни инвестиции в ИИ. Така повече компании могат да последват примера на Google и Microsoft от последната година.\nНо това старание има и друга страна. Според Маккуайър фокусирането върху социалното благо и хората с увреждания е свързано с опит от страна на фирмите "да се демонстрират ползите от изкуствения интелект в контекста на много негативни нагласи" за него – как ще замени работни места и дори как ще се опита да изземе контрола от ръцете на човечеството.\nOще: google ibm microsoft бъдещето достъпност зрение изкуствен интелект незрящ незряща сляп технологии увредено зрение чиеко асакава


Semalt Expert: Ето как да защитите уеб сайтове от Black Hat SEO\nОтрицателният SEO се отнася до практиката на извършване на тактики за SEO черна шапка на друг уебсайт. Често SEO атака се създава от недоволни пазарни конкуренти с цел да се намали класирането на уебсайт. Отрицателните SEO могат да унищожат уебсайта чрез агресивно и злонамерено спам обратно предаване. Това е легитимна заплаха, която може да доведе до загуба на приходи от органично търсене и видимост.\nВ тази връзка седемте съвета, изтъкнати в статията на Александър Пересунко, водещ специалист от Semalt , са полезни за жертвите на SEO атака, потенциалните жертви и всеки, който иска да защити своите сайтове срещу опасностите от такива опити.\nПреди всичко трябва да се извършват редовни одити на обекти. Редовните проверки на връзките не са само добра бизнес практика, но могат да спестят и бекон на жертвите на отрицателни SEO. Освен това профилът на връзката за мониторинг на уебсайта е най-добрият начин за откриване на злонамерени дейности, преди да се разпространи извън контрола. В този мониторинг се използват лингови графики. Следователно огромният спад на трафика, както е показан от графиките на връзките, трябва да доведе до аларма. Освен това се извършва ръчен одит или използването на софтуера за одит на връзките, за да се провери състоянието на връзката с обратна връзка.\nПроверката на скоростта на даден сайт е вторият начин за защита на сайт от отрицателен SEO. Като основен фактор за класиране се препоръчва собствениците на сайтове да използват обхождащ софтуер за наблюдение на подозрителни дейности по всяко време, когато скоростта на сайта стане бавна. Ако обаче нищо не се открие и все още съществува проблем, човек може да бъде жертва на принудителен обход.\nНа трето място, търсете съдържание със скрап..Остъргването означава вдигане на съдържание от други уебсайтове за публикуване в маркетинговата индустрия. Често измамници комбинират такова съдържание с атакуващи връзки към спам на уеб сайт. Инструменти като Copyscape могат да се използват, за да се установи дали съдържанието на уебсайта вече е плагиатирано.\nСлед това Google My Business трябва да бъде наблюдаван. Повечето собственици на фирми работят усилено, за да създадат репутация на марката и да привлекат клиенти. Някои бизнес сайтове обаче изпитват прилив на негативни и фалшиви отзиви от клиенти. В тази връзка, интернет маркетинг се препоръчва непрекъснато да следи репутацията на друг бизнес чрез използването на Google My Business, за да избегне попадането на негативна SEO.\nДруг начин за защита на сайта срещу отрицателен SEO е да гледате CTR на ключовите думи. Някои търговци на интернет може да са имали ситуация, в която хиляди хитове се появяват веднага след кацане на даден сайт. Програмираните ботове са насочени към конкретни ключови думи, които изпълняват това поведение. Атаките могат да бъдат трудно забелязани, ако CTR на ключовата дума не бъде наблюдавана.\nПроверката на класирането на SERP е друг важен съвет за предотвратяване на отрицателни SEO на сайт. Спадът в класирането изисква от време на време проверка на класирането на SERP. Освен това, невъзможността за извършване на проверки за класиране на SERP може да доведе до конкуренция за деиндексиране веднага след хакване. Когато извършвате пълен преглед, е важно да използвате софтуер за проследяване на ранг за наблюдение на видимостта на сайта.\nИ накрая, повишаването на сигурността на обекта е от решаващо значение. По-конкретно, това защитава уебсайт срещу кибератаки. Притежателите на сайтове трябва да осигурят използването на актуален софтуер и прилагането на необходимата сигурност. Технически, кибер-атаките не са отрицателни SEO, но имат влияние върху SEO сайта на сайта.\nВ заключение, жертвите на негативните SEO трябва да предприемат действия, за да изолират проблема. Въпреки това е по-безопасно да се следи изпълнението на даден сайт, за да се предотврати отрицателността на SEO.


Новото издание на Fire TV поддържа 4K видео - Новини | Mobile Bulgaria\nНовото издание на Fire TV поддържа 4K видео\n21 септември 2015, 17:21 2741 прочитания 0 Коментара\nПредставянето на новата версия на Fire TV потвърди предварителните слухове за устройството, че то ще поддържа 4К видео и ще има microSD слот, както писахме по-рано. Fire TV пристига и с интеграция с виртуалния асистент Alexa, който свързваме с говорителя Echo, чрез снабденото с микрофон дистанционно управление. За момента Alexa може да подреди музикална плейлиста според гласовите инструкции, които й дадете, а в бъдеще се очаква да може да изпълнява прости търсения и дори да помага с поръчката на стоки от Amazon.com.\nЩо се отнася до техническите възможности на новата версия на Fire TV, процесорът вече е четириядрен 64-битов MediaTek с два пъти по-бързо графично ядро от това на предишния модел. Устройството поддържа 802.11 Wi-Fi ac с MIMO технология, което би трябвало да осигури по-бърза безжична връзка, каквато е необходима за стрийминг на видео съдържание с високо качество. Дистанционното управление вече се свързва чрез Wi-Fi Direct за по-ниска латентност на връзката, а за допълнително място за файлове към вградените 8GB са добавени USB порт и microSD слот. Цената на Fire TV в комплект с новото дистанционно с гласово управление е 99,99 долара.\nВ същото време стикът Fire TV не получи нова версия, но през октомври ще се сдобие с обновена софтуерна платформа, която е базирана на Android Lollipop. Amazon предлага и комплект с новото дистанционно управление на цена от 50 долара вместо досегашните 40 долара за комбинацията с обикновено дистанционно. За запалените геймъри компанията е предвидила и комплект на Fire TV с нов контролер, 32GB microSD карта и две безплатни игри за изтегляне. Всичко това за 140 долара. Предварителните поръчки за устройствата вече са отворени, а доставките започват в началото на октомври.\nПредишна статияApple са купили компания за визуализация на географски данни Следваща статияLG Class предлага метален корпус и хардуер от среден клас


Виена се събужда след терора от тази нощ - bTV Новините\nНай-малко три са жертвите, един от нападателите беше ликвидиран\nПубликувано в 06:06 ч. 03.11.2020 г. - Обновено в 10:06 ч. 03.11.2020 г.\nВиена се събужда след нощ на терор – трима души бяха убити снощи, а няколко други ранени, след като въоръжени откриха огън на шест различни локации в австрийската столица. Убит е и един от нападателите.\nПървоначално изстрелите са чути пред синагога в центъра, но не е ясно дали тя е била целта. Все още не изяснен и броят на стрелците. Според властите един е бил убит, а вероятно се издирва минимум още един.\nСпецполицай претърсват жилището на ликвидирания атентатор.\nСред ранените е полицай. Според информация на Би Би Си 15 души са в болница, като шестима са в тежко състояние.\nКанцлерът Себастиан Курц определи нападението като „отвращаващ терористичен акт“: „Ситуацията със сигурността е много напрегната, особено във Виена. Един нападател е елиминиран, но няколко други са още на свобода. От това, което можем да кажем в момента е, че те са много добре оборудвани, имат автоматични оръжия и са професионално подготвени. Това определено е терористична атака".\nСтрелбата идва часове, след като Австрия наложи нови ограничения заради коронавируса. Много хора бяха навън, тъй като барове и ресторанти затварят до края на месеца.\nРедица евопейски лидери осъдиха атаката. Сред тях беше и премиерът Бойко Борисов.\n"Пожелавам и скорошно възстановяване на ранените. Целият австрийски народ и канцлерът Себастиан Курц имат пълната ни подкрепа. Важно е в такива моменти да бъдем единни и заедно да дадем отпор на насилието и терора!", написа премиерът.


Мъжът на Ани Цолова започна работа при нея! (Подробности)\nНачало Клюки Мъжът на Ани Цолова започна работа при нея! (Подробности)\nСлед като напусна позицията си на оператор в Би Ти Ви и изкара няколко години вкъщи, мъжът на журналистката се е върнал в бранша, но не в някоя медия, а във фирмата на жена си. Васил вече се води съдружник и управител на „Говори, за да те видят“, дружество, което Ани Цолова основа след като напусна Нова ТВ.\nАни Цолова и Васил Мичев вече работят заедно\nОператорът вече не ревнувал журналистката, защото и у дома, и на работа, са нон стоп заедно. Очевидно това, че си вадят хляба у дома, през семейната фирма, не е проблем за бюджета им, макар за миналата година Ани да е отчела само 3 хиляди лева приходи от бизнеса си. Сега обаче получила финансова инжекция от съвместната си работа с големи вериги хранителни магазини и няколко представителства на скъпи автомобили у нас, предават от „Ретро“.\nЕтикети: new, Ани Цолова, Ани Цолова и Васил Мичев, Васил Мичев


Необходимите пробиотици за чревната микрофлора | Омега 7\n← Защо смяната на щрангове е наложителна\nНаправете правилния избор на домоуправител →\nПроизводителите на хранителни продукти – от млечни продукти до сладкарски изделия, добавят към състава им различни микроорганизми, които спомагат за подобряване на състоянието на човешкото здраве, което абсолютно не е вредно. Списъкът с различни лекарства за подобряване на състоянието на тялото е просто огромен, но дали всички тези продукти са безопасни? В нашата статия можете да се запознаете с информация за това как пребиотиците и пробиотиците влияят на човешкото тяло, какви са тези добавки, как се класифицират и как най-добре да изберате пробиотични продукти за себе си.\nПробиотиците са био продукти, които съдържат живи полезни бактерии, комбинирани от различни щамове. Всеки един от щамовете има различно влияние и за това е необходимо да се избере най-подходящия пробиотик за конкретния проблем. Това, естествено, може да се определи най-точно от лекуващия лекар. Те са необходими на човешкото тяло, защото изпълняват много важни функции, по-специално подобряват състоянието на чревната микрофлора. Трябва да се отбележи, че имунната система на човека зависи от състоянието на микрофлората на тялото, която ви предпазва от инфекциозни заболявания и успешно се бори с различни видове заболявания.\nИмат свойства да повишат ефективността на имунната система; да регенерират антитела в кръвоносната система; осигуряват защита срещу инфекциозни инфекции; предпазват от негативните ефекти на храносмилането и подобряват лигавицата на червата. Те се приемат при диария или запек, при простудни заболявания и инфекции и задължително при употреба на антибиотици. Целта е тези живи бактерии да попаднат в червата за да подтиснат развитието на патогенните микроозрганизми и да осигурят условия за развитие на полезната микрофлора.\nЗа осигуряване на условия за развитие и размножаване на полезните бактерии пробиотик се комбинира с пребиотик в така наречения синбиотик. Пребиотика променя и рН на средата в полза на полезните бактерии. Пробиотиците нормализират работата на стомашно-чревния тракт и възстановяват микроелементите в стомашната лигавица. Именно тези био препарати могат напълно да променят състоянието на микрофлората на червата и да осигурят нормална работа на стомашно-чревния тракт.


Проблеми с лаптоп - Компютърни услуги в София\nHome Компютърни услуги, Почистване на лаптопи Проблеми с лаптоп\nНай-често срещани проблеми с лаптопи.\nПовечето лаптопи често имат по-кратък живот. Те остаряват морално в рамките на седмици след като бъдат пуснати за продажба, което означава, че тяхното обновяване или ремонт ще е по-трудно. По характер те са обект на постепенно отпадане или произшествия с фатален за тях изход. При нанесени щети, ремонта се оказва по-скъп отколкото да си купите чисто нов модел и на практика по-често се отказваме от ремонт.\nПри тези нелепи условия не само за лаптопите, но за повечето електронни устройства се образуват планини от електронни отпадъци. Някои проблеми с лаптопа обаче се оказва често по-лесни за ремонт, отколкото очаквате. Това кратко ръководство за отстраняване на неизправности ще ви запознае с най- честите проблеми при лаптопи.\nСимптоми: Ако вашият лаптоп звучи съвсем нормално, дисковото устройство изглежда работи, а дисплеят се включва, но системата просто не зарежда изцяло, проблемът може да е в операционната система.\nРешение : Ако приемем, че използвате Windows , можете да се опитате да стартирате вашия лаптоп в Safe Mode за да диагностицира и поправи проблема . Може би това е повреден драйвер или регистър . Вместо да губите часове, опитвайки се да се оправите вашата операционна система , по-добре е да я инсталирате отново .\nХард диск / твърд диск\nСимптоми: Твърдите дискове не винаги се развалят изневиделица . Понякога има предупредителни знаци като:\n• бавно / лошо изпълнение\n• чести замръзвания\n• натрупване на лоши сектори\n• странни звуци от хард диска\nКогато забележите някой от тези признаци , не забравяйте да архивирате данните, преди да е станало твърде късно. След това, единствената ви надежда е временно съживите вашия твърд диск , за да направите резервно копие на данните.\nA сигурен знак, че HDD или SSD са спрели да работят, ако дисплеят се включи, светлинни индикатори на лаптопа мигат, но нищо друго не се случва. Можете да получите съобщение за грешка, което казва че първичното устройство за зареждане липсва. Ако лаптопа е напълно мъртъв, без звуци, без светлини, нищо – и ако сте проверили зарядното устройство , тогава е много вероятно дънната платка или един от нейните компоненти да се е развалил. В този случай пристъпете към края на тази статия .\nРешение :Ако вашият HDD или SSD са спрели да работят , тогава единственото решение е да ги замените.\nСимптомите на лошите CMOS : лаптопа предимно зарежда нормално и всичко изглежда ,че е нормално , с изключение на някои дребни детайли :\n• Системното време и дата постоянно биват нулирани\n• Драйверите не работят\n• От време на време , компютърът не стартира или просто се изключва\n• неуловима CMOS грешка свързана с рестартирането\n• Проблеми с хардуера\nРешение :В такьв случай трябва да замените батерията.\nСимптомите на лошата RAM памет:\n• Лаптопът не зарежда или издава бибипкащи звуци\n• BSODs при инсталирането на операционната система\n• Сриване на операционната система или BSODs при нормална операция\n• забивания по време на работа с програми ,изискващи сравнително голямо количество RAM памет\nРешение :Ако компютърът ви продължава да зарежда , изпълнете теста за проверка на паметта , за да проверите за грешки с помощта на Memtest86 .\nАко това не реши проблема и ако имате само един RAM стик, опитайте се да го премести в друг слот . Ако имате две стика , опитайте да заредите лаптопа само с един стик.\nСимптоми: Дисплея не се включва изобщо.\nРешение : Опитайте се да свържете лаптопа с външен монитор, за да изключите проблеми с дънна платка. Ако проблема е от монитора то тогава най-добре го заменете.\nКакво да направите, ако лаптопа ви е повреден и ремонта не е възможен.\nВ такъв случай разглобете вашия лаптоп и запазете работещите части, а неработещите рециклирайте.\nFiled in: Компютърни услуги, Почистване на лаптопи Tags: лаптоп, проблеми, проблеми с лаптоп


Властите на САЩ се разпадат пред очите ни: републиканците злорадстват - Поглед Инфо\nНамираш се в: Начало » Свят » Америка » Властите на САЩ се разпадат пред очите ни: републиканците злорадстват\nВластите на САЩ се разпадат пред очите ни: републиканците злорадстват\n28.10.2021, 16:02 16038\n/Поглед.инфо/ Американската демократична партия бавно, но сигурно губи репутацията си в страната. Уж доскоро празнуваха победата си на изборите в САЩ, издигайки вече нищо не разбиращият пенсионер Джо Байдън. Но този избор се оказа далеч от най-привлекателния за останалите жители на „свободна“ Америка, повечето от които по принцип не гласуваха за възрастния демократ.\nРепубликанската партия злорадства: конгресменът Боб Гуд каза, че настоящият президент не само се е провалил в много геополитически „събития“, но дори не е уплашил „враговете“ на САЩ, по-специално Русия, Иран и Северна Корея. Как така? Американските власти не могат да се противопоставят на китайските изпитания на ракети. Те също така се провалиха с гръм и трясък в мисията си в Афганистан. Кой е виновен за всичко?\nЕстествено, дядо Байдън, който по принцип може и да не е наясно какво се случва по света. Той говори с телесуфльор, не общува с журналисти, седи си в Белия си дом като горски отшелник.\nВ същото време, според Гуд, вътре в страната се забелязват големи проблеми: има повече престъпления, а напротив - свободните работни места са много малко. Вероятно едното следва другото, което изобщо не е изненадващо. Но американските власти не бързат да решават проблемите на обикновените простосмъртни, харчат немислими суми пари в неизвестна посока. Със сигурност да „защитят” националните ценности, защото прокарването на техните интереси в света е много по-важно от живота в родната им страна. И сега демократите искрено се чудят защо сегашното правителство има толкова нисък рейтинг.


Замириса на избори | Вестник "ДУМА"\nЗамириса на избори\nЕдно от нещата, по които се познава, че наближават избори, е пускането в употреба на традиционната за подобна ситуация дъвка на управляващите - програмата за безплатно саниране. Уж бяха се отказали, защото осъзнаха, че безплатен обяд няма, но остава по-малко от година до изборите и пак се сетиха за нея. Сега, като използват за оправдание коронакризата и идеята за подпомагане на строителния бизнес, те са готови да налеят нови милиарди за постигане на съмнителен ефект.\nСпоред последните анализи на регионалното министерство само 7 на сто от сградите у нас отговарят на изискванията за енергийна ефективност. Това означава, че над 700 хиляди обитаеми жилища трябва да бъдат санирани. Общата им разгъната площ е 184 290 428 кв.м. МРРБ очаква до 2030 г. да бъдат обновени около една пета от тях. На всички във властта е ясно, че подготвяните нови 1,6 милиарда лева няма да стигнат доникъде. Те са предварително изхарчени за вече одобрените при предишни кампании проекти. Така че хората не бива да се подлъгват и тепърва да подготвят документи. Освен това, не всички строителни предприемачи одобряват програмата. Според тях санирането е като гримирането на мъртвец и е по-добре да се инвестира в ново строителство.\nОсновният недостатък на програмата бе ясен още на старта - няма пари за всички. До момента 2 милиарда лева, които всички данъкоплатци ще трябва да платят в следващите години, стигнаха за жилищата на 340 705 души (общо 2020 сгради). Което обхваща около 5% от населението на България и 4% от жилищата. Няма как тази програма да е социално справедлива, когато с парите на всички данъкоплатци се осигурява благото на минимална част от хората. И то подбрани на принципа "кой превари, той натовари", а не след оценка на потребностите. Неофициални изчисления показват, че ако трябва да се санират всички жилища в България, ще са необходими около 40 милиарда лева. Ако бюджетът харчи по 1 милиард лева на година, в следващите 40-50 години по схемата на ГЕРБ всички ще направят панелките си като нови. Честито!


Емоцията като двигател на живота - Тук и Сега\nЕмоцията като двигател на живота\nLeave a Comment / КЪМ САМОУСЪВЪРШЕНСТВАНЕ / By tukisega\nВижте в приложеното видео как емоциите влияят върху посоката на живота. Тони Робинс обръща внимание на факта, че хората са разумни същества, но понякога действат в свой ущърб – в тези случаи емоциите надделяват. Лекцията обяснява механизма на това движение (нужда-убеждение-емоция). Човек има нужди. Как ги удовлетворява обаче зависи от собствените му убеждения. В този процес се зачеват емоциите.\nРобинс се спира по подробно на нуждите и ги разделя на два вида. Първите са нуждите на личността – нуждата от сигурност, от разнообразие, от значимост, от любов. Вторите са тези на духа – нужда от израстване и отдаване на помощ. При различните хора тези нужди имат по-голямо или по-малко влияние върху личността.\n[pullquote]Истинското предназначение на една цел е какво прави от теб като човешко същество, докато ти я преследваш. Кой ставаш като личност е най-крайната награда (Тони Робинс)[/pullquote]Удовлетворяването на нуждите зависи от убежденията. Те са картата, която насочва индивида към определено действие. Робинс дава примери:\nВъзприемането на дадено нещастие като край на всичко или начало на нещо ново довежда до различни резултати. Лекторът дава пример с Ларс Армстронг, който преминава през тежък период на боледуване, но успява да промени нагласите си и да продължи да печели редица състезания.\nУбежденията водят към фокусиране върху елемент от живота и виждането му като важен. Например нуждата от значимост може да накара даден човек да печелим повече пари, да бъде по-духовен или … да си направи повече татуировки.\nЛекторът пита реторично: „Представете си, че убежденията Ви Ви гарантират, че никога няма да стигнете където искате?”\nПод влияние на убежденията се раждат емоциите. Робинс твърди, че „ако имаме правилната емоция, можем да се убедим да направим всичко”. Той отдава значимо място на изобретателността в този процес на избор.\nОЧАКВАЙТЕ ОТ ВИДЕОТО\nВъв видеото няма да намерите професионално изложение, а по-скоро емоционално шоу с разхвърлени мисли и реплики към публиката. Несъмнено веселието е голямо, особено когато се намесва Ал Гор с вметката за Върховния съд като пречка към целта (решението за спирането на повторното ръчно гласуване, което Върховният съд приема, се смята за причина той да загуби изборите през 2000г. в САЩ).\nКритика към Робинс е отправяна често. Тя се основава преди всичко на позьорство, еготизъм, лично мнение, което изказва по въпроси, по които не е експерт, и разхвърляност на речите му. Поставя се под съмнение истинността на някои от историите му. Все пак всеки може да намери своето зрънце мъдрост в приложеното видео и да разбере алегорията зад примерите, дори и зад този с Армстронг. Емоциите от видеото може и да променят живота Ви! 😉\n[ted id=96 lang=bg]


Речник интернет реклама - Новини\nРечник интернет реклама\nОсновни термини в интернет рекламата\nБанер – реклама под формата на графично изображение. Банерите имат определен размер и служат за хипервръзка към интернет сайта на рекламодателя.\nАнимиран банер - банер с последователно сменящи се кадри (надписи, акценти).\nИмпресия – всяко зареждане на рекламна форма. Еднократното показване определен сайт.\nClick - Физическото щракване върху рекламата, което води до отваряне на сайта на рекламодателя.\nРотация - На една рекламна позиция се сменят няколко реклами или през определен период от време или при всяко презареждане на страницата. Ротацията обикновено е на случаен принцип и гарантира процент рекламно присъствие.\nПиксел (от англ. рixel - точка) - Пикселът е най-малката оцветена точка, на която може да бъде разделено изображението. Това е мерната единица за качеството на изображението в интернет.\nПример: Ако банер има размери 728х90 пикела, това означава, че по ширина заема 728 точки от екрана, а по височина - 90.\nУникален посетител (unique visitor)\nМерна единица за посещаемостта на даден сайт. Уникалните посетители са броят различни хора, които посещават един интернет сайт за определен период от време.\nURL (universal resource locator) - Уникален адрес на всeки сайт в интернет.\nIP адрес - Уникален 12-цифров код (адрес), с който се обозначава всяко устройство, самостоятелно свързано към интернет.\nKilobyte (KB) - Единица за физически размер на изображение и дисковото пространство, което заема. От големината на изображението зависи скоростта, с която се визуализира на страницата.\nЦелева страница (Landing page) - страница в интернет, към която насочва рекламния формат и обслужва специално целите на конкретна кампания.\nНестандартни рекламни формати (Rich Media)\nРекламни банери с нестандартни размери, които използват интересни начини за визуализиране или съдържат мултимедиа.\nНасочващ линк - Връзка към целевата страница на кампанията.\nНестандартен рекламен формат, при който визията в рекламния банер продължава извън рамките на сайта.\nРазширяващ се банер (Expandable Banner) Пример\nНестандартен интернетрекламен формат, при който изображението увеличава размерите си, когато потребителят премине с курсора върху него, след което се прибира в стандартна рекламна позиция.\nРазлистващ се банер (Peel Ad) Пример\nНестандартен интернет рекламен формат, при който при преминаване с курсора върху изображението, то се разлиства и открива второ изображение.\nEлектронна препратка/ хиперлинк/ линк\nВръзка, обозначена в определена интернет страница, която позволява автоматизирано препращане към друга интернет страница, информационен ресурс или обект.\nПреходна страница (Transition Ad) Пример\nИнтернет рекламен формат, при който при първоначално зареждане на даден сайт на мястото на началната страницата се показва реклама.\nТекстова реклама (Text link)\nРеклама без графично изображение, само текст, който препраща към страницата нарекламодателя.\nРазпознава интереса напотребителя на базата на търсени от негодуми, по IP адрес или по регистрация в някоя услуга. В резултат потребителят вижда рекламно послание с полезна за него информация в конкретния момент на търсенето, което рязко покачва ефективността на рекламната кампания.\nCPC (cost per click) Цена за един клик.\nРекламодателят заплаща за реално извършено действие (натискане на хипервръзката) от потребителя.\nCPM (CPT) - cost per mile / cost per thousand (1000) pageviews - Цена за 1000 импресии.\nСистема за заплащане на рекламните услуги в интернет с фиксирана цена за 1000 импресии.\nСъотношението брой натискания с мишката към брой импресии на рекламата. Средният брой натискания за сто импресии на рекламата, изразени като процент.\nПоказва доколко рекламата на клиента е ефективна и какво е съотношението между потенциални и реални потребители.\nCPV (Cost per visitor) Цена на брой посетители\nЕдна от по-малко разпространените форми на разплащане на рекламните услуги в Интернет. Аналогична схема като на цена за клик, но е сменена гледната точка. Тук се отчитат не кликовете от сайта, на който е рекламата, към сайта на рекламодателя, а реалните посетители, т.е. преходите, които са били усвоени и използвани от потребителите.\nCPA (cost per action) - цена за реално действие\nРекламодателят заплаща за конкретно действие, извършено от потребител.\nПример: за попълнени анкети и талони, форми за регистрация, директни запитвания или заявки за покупки или за абонаменти.\nCPS (cost per sale) - цена за една покупка\nРекламодателят не заплаща предварително (изцяло или частично) ползваните рекламни услуги. Той осигурява процент от продажбите, извършени от потребители, посетили електронния магазин през дадена рекламна площадка. Не е задължително покупката да е станала веднага, още при първото посещение на даден клиент. Използва се в т.нар. комисионерски програми.\nКак да изчислим цена за 1000 импресии\nИзчислението става като се умножат грантиран брой импресии на ден по желания процент заетост на позицията, след което се умножи по броя на дните, предвидени по медиа плана и по цената за 1000 импресии, и се раздели на 1000.\nГарантиран брой импресии на ден към рекламодателя - 10 000\nЖелан процент ротация – 50%\nПредвидени дни по медиа план – 10\nЦена на 1000 импресии – 15 лв.\n10 000 x 50% x 10 x 15 / 1000 = 750 лв.\nКак да изчислим цена на клик\nКолко клика ще получите за определена сума.\nКолко клика ще направи кампания за 200 лв. при цена на един клик 0,25 лв.?\n200 лв. / 0,25 лв. за клик = 800 клика\nЦени за реклама в интернет изданията на "Икономедиа"


Петър Клисаров: 500 семейства ограбват и изсмукват икономиката и природните богатства на България - Отзвук\nНачало/ИНТЕРВЮ/Петър Клисаров: 500 семейства ограбват и изсмукват икономиката и природните богатства на България\nАнастас Барбов Send an email 11.03.2021\n3 2 362 9 минути четене\nПетър Клисаров е основател и председател на партия „Пряка демокрация“. Политолог, автор на книгите “Игрите на властта” и “Огледалото на протестите 2013 – 2014 г.” и др. Роден в София през 1968 година. През 1990 емигрира в Канада и живее там до 2007 г. Основен участник в размразяването на проекта „Белене“.\nГ-н Клисаров, дълги години живяхте в Канада, при това се радвахте на отлична реализация като човек и професионалист. Какво Ви накара да се върнете в Отечеството ни?\nКраткият отговор е, че каквото и да постигнем в чужбина, то няма значение, защото не сме го постигнали в Родината си. А иначе светът вече е едно голямо село. Буквално за ден може да сме във всяка точка по света. Когато го обиколиш и опознаеш, колкото и интересни неща да има другаде, домът си остава един и винаги те влече към него. И другото, много важно нещо, е, че не мога да гледам и да стоя безучастен как абсолютни некадърници „управляват“ нашата държава и народът ни тъне в мизерия, хаос, несигурност и враждебност.\nКакви са различията и предимствата между пряката и представителната демокрация? Моля, дайте примери, например с Швейцария!\nФундаментален въпрос, на който ще се опитам да отговоря по възможно най-краткия начин.\nНа второ място, не съществува начин избирателите да овластят идеалния кандидат.\nНикога не е възможно обещанията на кандидатите да съвпаднат 100% с желанията на избирателите. Обикновено това съвпадение е най-много 50-60% и в най-често срещаните случаи те избират кандидата, чиито обещания съвпадат с техните желания на 40%, пред кандидата, чиито обещания съвпадат, да речем, на 20%. Но след това избраниците им вършат много неща, с които те не са съгласни, но нямат механизъм да им повлияят.\nНяма ли пряката демокрация и образователен, мотивиращ и възпитателен характер върху гражданите?\nМного точно сте схванали същината на нещата. Разбира се, че предлаганият от нас модел на държавно управление предполага съвсем друг тип отношения между управляващите и народа. Той неминуемо се превръща в школа за политическо възпитание на гражданството и води до радикално пречистване на политическите отношения, защото притежава изключително ефикасни и бързодействащи механизми за наказване на прояви на корупция, действия за лично или групово облагодетелстване, лъжа и нечестност, задкулисни сделки и машинации; този модел гарантира налагането на истински морал в политиката. Наред с това той налага съвършено различен стил в международните отношения, защото не търпи да се сключват тайни сделки и договорености със съмнителна принципност при положение, че всяко укриване на информация от обществото моментално би било наказано; с налагането на пряката демокрация в повече страни се нанася тежък удар по досегашната политика на вътрешни раздори или договорки между интернационалните елити, за които народите узнават десетилетия по-късно и за които често заплащат с благоденствието си, а понякога – с кръвта си, и при които малките народи винаги са на ощетената страна; в този смисъл той е школа за възпитание в честност и почтеност на международните елити\nКато заченахме темата с възпитанието, бих искал да я продължим…. Неотдавна изтекоха записи на един индивид, за който се твърди, че е доктор по психология. В тях, той псува като каруцар, раздава заплахи, присъства и сексизъм… Съвместими ли са висше образование и притежаване на много титли с лошо, много лошо семейно възпитание?\nОтговорът е очевиден: държавата е потопена в тотална простащина. Това, между другото, е глобален процес, защото образованите и мислещите хора са голяма пречка на тоталните манипулации, които се извършват над народите. В нашата програма, която от 5 март ще може да прочетете на klissarov.eu и directdemocracy.bg, ще видите, че основно място в нея е отделено на образованието. Освен това в момента сме в сътрудничество с организацията „За Бога и Човека“ с които смятаме да възвърнем необходимото уважение към думата Православие и да направим така, че християнските и семейните ценности да залегнат от ранна възраст във възпитанието на децата.\nКакво е състоянието на демокрацията у нас и по света и защо?\nВ отговора на втория Ваш въпрос донякъде съм отговорил и на това питане, но бих добавил следното: последните развития в страните от Глобалния Запад (ЕС, Северна Америка, Австралия и донякъде Япония и Южна Корея) показват, че дори привидността на някакви демократични практики е на път да бъде премахната. Наблюдаваме: 1. Увеличаваща се масова цензура върху медиите, стигаща дотам, че се цензурира дори президентът на САЩ. 2. Повтарящи се в редица страни практики на безскрупулно полицейско насилие над демонстриращи граждани (САЩ, Франция, Германия, Нидерландия, Полша, Великобритания, Испания и др.). 3. Незачитане на проведени референдуми (Нидерландия, Испания, България). 4. Тежки съмнения в честността на изборите (САЩ, Франция, България). Спомняте ли си как дойде на власт Франсоа Оланд, след като организираха долнопробен „инцидент с камериерка в хотел“ на Доминик Строс-Кан, който водеше с почти незаличима преднина няколко месеца преди изборите в 2012 г.? А как дойде на власт Еманюел Макрон през 2017 г., след като спретнаха недостоен компромат срещу Франсоа Фийон, който само 4 месеца преди изборите водеше с двупроцентна разлика?\nЕ ли COVID-19 заплаха за човечеството, или е инструмент с определени цели и какви?\nОчевидно е, че COVID-19 съществува и има много тежки последици за определени групи хора. Проблемът е, че много сериозно се преекспонира в медиите, а правителствата са абсолютно неподготвени за решаването на тези тежки въпроси с изключение на няколко държави. За мен локдауните са абсолютно неработещи, тъй като колкото и да изолираш една група хора за определен период, когато все пак ги пуснеш отново да общуват свободно, те ще се заразят. Отново се връщаме на горния въпрос за образованието и възпитанието – ако те бяха на нужното ниво и хората бяха дисциплинирани да спазват определени мерки, а не арогантно по балкански да друсат кючеци по ресторанти и паланки, можеше да се мине без локдауни.\nЗнаете ли до какво състояние е доведена нацията ни, как и защо?\nДемографският срив е тотален. Прокудени са много над 2 милиона (по официални данни) българи в чужбина и малка група не повече от 500 семейства тотално ограбва и изсмуква икономиката ни и природните богатства. Естествено към тях трябва да прибавим и няколко световни корпорации, които са монополизирали определени икономически сектори. България е съвсем в края на световните класации по раждаемост и по оптимизъм за бъдещето. Затова пък е начело в класациите по смъртност и намаляване броя на населението.\nДържавата ни е на средно африканско ниво по свобода на медиите, по образование и здравеопазване. С чудовищна скорост върви обезлюдяването на цели региони и умирането на стотици села годишно.\nМасовият българин е отучен да мисли и това го прави престъпно безотговорен, най-малко, към своето поколение. Простете за мнението ми, ако не сте съгласен …\nНе съм съгласен. Всеки човек, без значение колко е образован или простоват, може да направи реална преценка какво е добро или лошо за него. Проблемът е друг – когато хората усещат, че каквото и да кажат или направят, няма значение, те се обезверяват, а най-страшното престъпление срещу човешкия дух е да му отнемеш вярата. За да убиеш някого, най-ефективният начин да го направиш, е да го обезвериш. За състоянието на духа и менталността на българина огромна вина носят и българските медии, които са отчайващо посредствени.\nСъществува ли простичък начин да не тънем в мизерия, да не оглавяваме всички отрицателни класации и т.н. и т.н. Какъв е той? Имам предвид концесиите, корупцията, нихилизма и масите …\nДа, нарича се нов политически модел на управление Дигитална Пряка Демокрация (Direct Digital Democracy). Отново ще призова читателите ви този път да не гласуват по симпатии и любов или омраза, по харесване или нехаресване, а да четат и да се запознаят с нашата платформа, да видят, че не е писана и преписвана от всякакви адвокати, а e направена много детайлно и професионално от българи за България. И да гласуват за платформи, идеи и визии, а не да повтарят мантрата, че няма за кого да се гласува.\nКога да очакваме гостуването Ви, в Родопите, и в частност в Смолян, а защо не и в Левочево?\nВ Левочево съм бил като дете и съм си играел в двора на църквата, докато баща ми я е документирал и описвал. Така или иначе, имам връзка с вашето село и неминуемо идването ми ще се осъществи.\nМнението Ви, за глобализацията и т. нар. „световно правителство“?\nТрябва много ясно да правим разлика между глобализацията, която е естествен процес от развитието на технологиите, и глобализма, който е идеология.\nБраво ! Страхотно и професионално интервю.\nБарбов е човек, чиито въпроси заслужават уважение и внимание! Винаги ми е интересно да чета публикациите му.\nСтрахотно интервю! Браво на Клисаров!


Офис под наем, Кършияка, Пловдив\nНомер на оферта:284451\nПлощ:120 кв.м. Етаж: 1\nОфис с площ от 120 кв.м. на партер, в Кършияка, района на Новотел Пловдив и Международния Панаир. Степен на завършване: стени на латекс, подови настилки- гранитогрес, интернет, СОТ, PVC дограма, климатик. Състоящ се от: три отделни помещения, кухненски бокс, санитарен възел. Различни възможности за вътрешно разпределение на пространството, паркомясто. Цена: 750 евро без ДДС. Тел : 0888003031\nОбади се СЕГА и цитирай този код 284451\nОфис, 750 EUR\nОбадете се на: Нина\nПловдив, кв. Индустриална зона - Север


Руско-украинската война 2022 година. - Страница 3 - Руско-украинската война 2022 година. - Форум "Наука"\nТАСС, срещу Външно на РБ\nДано да съм лош пророк. Ще стане много лошо! Много..\nГосподи, пази ги!\nПреди 7 минути, Р. Теодосиев said:\nКое са пълни глупости?\nВие въобще давате ли си сметка къде се намираме на световната карта? Украйна ще бъде част от Европа, а ние от както сме в Европа сме увеличили личното си богатство и живота на хората се доближава до тези от западна Европа. Украйна иска да бъде от тези държави и ще бъде, няма как да се избегне това дори и с тази война.\nВие хора живеете в някаква друга паралелна реалност, където войната е нещо нормално и да се убиват хора е част от живота. НЕ не е част от живота и не е нормално. Нормалните държави подкрепят Украйна и след войната тази помощ ще продължи и Украйна ще се оправи, Русия се затри от тази карта на света.\nРусия вече е спечелила, а те имат още задаи. Ше окупират източна украйна и южна, черноморието чак до Молдова, натам върви. Следват преговори и дълга ира със Запада.\nСамите санкции няма да имат желания ефект срещу руската власт. Имат разширен ефект срещу умиращата <средна класа> на ЕС. Надявам се да следват недоволства, протести, бунтове в ЕС.\nХахах, не виждаш по далеч от сянката си.\nУкрайна, България са си в Европа. В този му вид ЕС е жив труп, трябва Обновяване.\nВойната е нещо ежедневно и нормално в ненормалната реалност на ОЧЗ., онези световни сили , които точат Власт от войните, уормейкърите на Запада.\nУкрайна ще я има , но ще е друга държава, в предишната тема казах каква. Правете си сметката за българите живеещи там, техния интерес е с предимство в сравнение с този на Западът.\nЗа Ковид пишеше същите глупости, сега ако продължаваш в тази насока, то няма да имаш достъп до този клуб.\nЧудих се дали да те пусна, но викам може и да има някаква добавена стойност. За момента само конспорации и лични фантасмагории.\nНеправилно е да се мисли, че сегашната война е украински Афганистан. Това не е вярно.\nЗападът скочи срещу тази война именно защото Украйна е Европа и няма да позволи на\nРусия да шантажира Европа. По тази причина Украйна няма да направи териториални\nотстъпки и Западът подкрепя тази политика.\nРусия в монента изнудва Украйна да легализира анексията на Крим и дефакто-анексията\nна ДНР и ЛНР. Това няма как да стане и ще има бой.\nЗа голямо съжаление боят ще е истински и ще е голям, защото руснаците най-накрая имат\nадекватно военно ръководство и военно планиране. Жална му майка на Донбас.\nДобре че Западът въоръжава и подпомага Украйна, така че Украйна да има шанс да удържи.\nПак ли почваш да си търсиш причини да ме отстраниш? Все ти се привиждат конспирации...........къде? Не ти минават изфабрикуваните причини да ме заглушиш...............\nКакъв е интересът на Населението в ЕС от един продължителен съседен конфликт, който е вклинен между ЕС и Русия?\nЗа голямо съжаление боят ще е истински и ще е голям, защото руснаците най-накрая имат адекватно военно ръководство и военно планиране. Жална му майка на Донбас.\nРусия вече е спечелила ...\nНищо не е спечелила. Тепърва трябва да печели ... иначе Путин е пътник.\nВ момента войната е безсмислена ... но продължава, защото без победа Путин трябва\nда си ходи. Тоест, в момента гинат хора и Украйна бива разрушавана защото Путин не\nРаботата е там, че ако руската победата не е бърза, Путин пак няма да остане на власт.\nУкрайна просто трябва да удържи няколко месеца и войната ще е приключила заедно с\nпадането на Путин от власт. Дано тези "няколко месеца" не са повече от година, обаче.\nние от както сме в Европа сме увеличили личното си богатство и живота на хората се доближава до тези от западна Европа\nЛично аз съм много голям фен на личното богатство като като плод на западното влияние. Може да се каже, че в това отношение съм доста пристрастен американофил. Даже на някои платформи русофилите ме заплюваха като класов враг ама ей на докъде стигнахме...\nСамо че, Теодосиев, за всяко богатство трябва да се работи. Това, което гледаме в момента, е как Западът работи, за да си защити богатството. А не за да защити Украйна. Защитата на Украйна е параван за масите, иницииран от някои съвременни културни особености (култура на отмяната).\nАз нямам нищо против работата на Запада - нека да воюва, това е полезно. Напоследък доста се бяхме окашкавалили, но сега има раздвижване. Не разбирам обаче защо трябва да казваме на черното сиво или на сивото розово. Нали в този клуб сме против пропагандата?\nВие хора живеете в някаква друга паралелна реалност, където войната е нещо нормално и да се убиват хора е част от живота. НЕ не е част от живота и не е нормално.\nНяма нищо по-нормално от войната. Може би само проституцията. Чети повече исторически книги.\nНещо много ти е крив макарона, през който виждаш победа за Русия\nПреди 20 минути, Alexander000 said:\nНа този етап е напълно ясно, че руснаците първоначално не са планирали да воюват в Украйна.\nТе явно са си мислили, че украинците ще капитулират без бой и именно по тази причина\n"планирането" на инвазията изглежда толкова неадекватно. Такова просто не е имало.\nСега, обаче, вече е ясно какво става. Руските генерали не са идиоти, а на всичкото отгоре\nот Сирия". Това е човекът, на който се приписват руските военни успехи в Сирия през 2015г.\nЗначи със сигурност ще видим истинско планиране на атаките в Донбас ... което означава\nсериозни битки, много разрушения и жертви.\nРедактирано Април 10 от gmladenov\nХан Аль-Сабиль провинции Идлиб. Сериен номер: ВГ910865\nРед 26 от списъка, който си постнал: "украинска" ракета, Снежное, 02.09.2014 г. Сериен номер: ВГ910840\nРед 43: "украинска" ракета, Логвиново, февруари 2015 г. Сериен номер: ВГ910833\nРед 11: "украинска" ракета, Ровеньки, 22.08,2014 г. Сериен номер: ВГ910820\nТова е първия пример, на който попаднах. И сега в задачата се пита:\n1. От една "серия" ли са тези ракети и какво точно се доказва от тези данни?\n2. Украинска ли е ракетата от Идлиб?\n3. Какъв изобщо е този списък, от кого е съставен и на базата на какви точно доказателства всички тези ракети там са определени за "украински"?\n4. Имаш ли достъп до произведствената документация, та знаеш къде и кога изобщо са били доставени всички тези ракети. И също така каква е била съдбата им в последващите 30-тина години?\nВ изтритата тема, казах, Путин ще обяви <наследник> , може би още преди коледа.\nРакетите са от една серия\nВъзможно е ракетата в Идлиб да е украинска, не съм запознат с конкретния случай. Украйна даде някакви ракети на Русия в замяна на газ, мисля Х-55 бяха. Може и точки да е дала.\nА може да не е украинска, а да е оригинално руска. Омешването на една серия не означава омешване на всички серии. Вероятността пада, но пак остава голяма. Във всеки случай интересен случай, благодаря. Сигурно ще има развитие.\nИзточникът е на картинката (rustroyka1945). Както стана дума и в предната тема, войната в реално време не е наука и информацията никога не е пълна, особено за нас. Изводите не се правят въз основа на твърди доказателства, а въз основа на интуиция. В случая много и най-различни детайли изграждат картината. Не при всички я изграждат еднакво.\nБлагодаря за отговора. На мен лично руската атака ми прилича повече на авантюра.\nРедактирано Април 10 от Alexander000\nТурският военен министър по повод мините в Черно море:\nSome say that maybe the mines were left in the Black Sea within a plan for NATO minesweepers to enter the Black Sea to put pressure on Turkey, Akar said.\nВеселбата няма край.\nРазправят, че са им докарали ЗРК HQ-22. Летището в Белград:\nТермобар в Николаев.\n"Следственным управлением Генеральной прокуратуры ДНР расследуется уголовное дело, возбужденное в отношении командира 19-й ракетной бригады ВСУ Ярошевича Ф. С., который, находясь на территории ДНР, временно подконтрольной Украине, отдал своим подчиненным приказ произвести обстрел из ракетного комплекса "Точка-У" города Краматорска", - сообщили в пресс-службе.\nТова е сериозна новина. Добре че го знаят и кой е. А иначе такъв запуск на ракета или 2 не може да остане незаблязан. Би трябвало да се намерят и свидетели за пускането на такава ракета, защото това се вижда в радиус от близо 5-10 километра.\nТова е сериозна новина. Добре че го знаят и кой е.\nПредполагат (а може би знаят), че същият е заповядал пуска по Донецк в началото на войната, с двайсетте цивилни жертви. За този пуск Зеленски каза, че руснаците сами са обстреляли Донецк с някаква провокативна цел.\nА иначе такъв запуск на ракета или 2 не може да остане незаблязан. Би трябвало да се намерят и свидетели за пускането на такава ракета, защото това се вижда в радиус от близо 5-10 километра.\nВижда се от космоса. Само че този сегмент е много закрит, може и да не публикуват данни.\nГероически уничтоженная машина с белым тентом\n– это не с крестом они едут?\nНо машина уже уничтожена. С крестом, без креста - какая разница.


Диетите.БГ - Любопитно - Есенна салата\nХраната като основен източник на енергия доставя хранителни вещества, които са необходими за растежа и възстановяването и спомага на организма да произвежда различни вещества, допринасящи за нормалното му функциониране.\nЗатова, когато започвате някоя диета, трябва да се посъветвате с лекар или диетолог. Ако са ви препоръчали салати в менюто можете да си приготвите няколко.\nКакво ви трябва? – 2-3 патладжана; 1 кг зелени пиперки; 2-3 червени домата; 5-6 скилидки чесън; ½ връзка магданоз; 1 кафеена чашка олио; 10-12 маслини; сол на вкус.\nПриготване: Изпичате и обелвате патладжаните и пиперките. Изчиствате пиперките от семето, нарязвате ги на дребно, както и доматите. Пасирате доматите и пиперките, сипвате олио, прибавяте и изчистените и счукани скалидки чесън и отново пасирате с пасатора.\nПосолвате сместа на вкус, прибавяте нарязаните патладжани, отново пасирате сместа, докато получите гладка смес. Добавяте нарязания на ситно магданоз, изсипвате в подходяща чиния и украсявате с маслините.